Document ID: 32013R0812

KOMISIJOS DELEGUOTASIS REGLAMENTAS (ES) Nr. 812/2013
2013 m. vasario 18 d.
kuriuo papildoma Europos Parlamento ir Tarybos direktyva 2010/30/ES, nustatant vandens šildytuvų, karšto vandens talpyklų, taip pat vandens šildytuvo ir saulės energijos kolektoriaus komplektų energijos vartojimo efektyvumo ženklinimo reikalavimus
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2010 m. gegužės 19 d. Europos Parlamento ir Tarybos direktyvą 2010/30/ES dėl su energija susijusių gaminių suvartojamos energijos ir kitų išteklių nurodymo ženklinant gaminį ir apie jį pateikiant standartinę informaciją (1), ypač į jos 10 straipsnį,
kadangi:
(1)
Direktyvoje 2010/30/ES nustatyta, kad Komisija turi priimti deleguotuosius teisės aktus dėl su energija susijusių gaminių, kurie turi didelį energijos taupymo potencialą, tačiau jų veiksmingumo lygiai atliekant lygiavertes funkcijas labai skiriasi, ženklinimo;
(2)
didelę dalį energijos paklausos Sąjungoje lemia vandens šildytuvų ir karšto vandens talpyklų suvartojama energija, o lygiavertes funkcijas turintys vandens šildytuvai ir karšto vandens talpyklos labai skiriasi energijos vandeniui šildyti vartojimo efektyvumo ir savaiminių nuostolių atžvilgiais. Dar yra didelių galimybių sumažinti jų suvartojamos energijos kiekį - be kitų dalykų, vandens šildytuvus derinti su tinkamais saulės energijos įrenginiais. Todėl vandens šildytuvams, karšto vandens talpykloms ir vandens šildytuvų ir saulės energijos įrenginių komplektams turėtų būti taikomi energijos vartojimo efektyvumo ženklinimo reikalavimai;
(3)
vandens šildytuvai, suprojektuoti naudoti daugiausia iš biomasės gautą dujinį ar skystąjį kurą (daugiau nei 50 %), turi ypatingų techninių savybių, kurias reikia išsamiau išanalizuoti techniniu, ekonominiu ir aplinkosaugos požiūriu. Atlikus analizę, jei remiantis gautais rezultatais bus tikslinga, tokių vandens šildytuvų energijos vartojimo efektyvumo ženklinimo reikalavimai turėtų būti nustatyti vėlesniame etape;
(4)
turėtų būti nustatytos suderintos nuostatos, kaip parodyti vandens šildytuvų ir karšto vandens talpyklų energijos vartojimo efektyvumą etiketėse ir standartinėje gaminio informacijoje, kad gamintojai turėtų paskatų didinti šių gaminių energijos vartojimo efektyvumą, galutiniai naudotojai būtų skatinami pirkti efektyviai energiją vartojančius gaminius ir būtų prisidėta prie bendros rinkos veikimo;
(5)
dėl didelių energijos ir sąnaudų taupymo galimybių, susijusių su kiekvieno tipo vandens šildytuvu ir su karšto vandens talpyklomis, pasakytina, kad šiuo reglamentu turėtų būti nustatyta nauja bendra įprastų vandens šildytuvų, saulės energijos vandens šildytuvų, vandens šildytuvų su šilumos siurbliais ir karšto vandens talpyklų ženklinimo skalė nuo A iki G. Praėjus dvejiems metams, klasifikacija turėtų būti papildyta kintama A+ klase, kad efektyviausiai energiją vartojantys vandens šildytuvai ir karšto vandens talpyklos kuo sparčiau skverbtųsi į rinką;
(6)
šiuo reglamentu turėtų būti užtikrinta, kad vartotojai gautų tikslesnę palyginamą informaciją apie saulės energijos vandens šildytuvų ir vandens šildytuvų su šilumos siurbliais veikimą trijose Europos klimato zonose;
(7)
svarbus veiksnys galutiniams naudotojams gali būti vandens šildytuvo garso galios lygis. Informacija apie garso galios lygį turėtų būti nurodoma vandens šildytuvų etiketėse;
(8)
numatoma, kad dėl bendro šio reglamento ir 2013 m. rugpjūčio 2 d. Komisijos deleguotojo reglamento (ES) Nr. 814/2013, kuriuo papildoma Europos Parlamento ir Tarybos direktyva 2009/125/ES, nustatant vandens šildytuvų ir karšto vandens talpyklų ekologinio projektavimo reikalavimus (2), poveikio iki 2020 m. per metus būtų sutaupoma apie 450 PJ (11 mln. t naftos ekvivalento) energijos, o tai prilygsta 26 mln. t CO2, palyginti su tuo, jei nebūtų imtasi priemonių;
(9)
etiketėse pateikiama informacija turėtų būti gaunama taikant patikimas, tikslias ir atkuriamas matavimo ir skaičiavimo procedūras, kuriose būtų atsižvelgiama į visuotinai pripažintus pažangiausius matavimo ir skaičiavimo metodus, įskaitant darniuosius standartus, jei tokių yra, kuriuos Komisijos prašymu priėmė Europos standartizacijos institucijos pagal procedūras, nustatytas 1998 m. birželio 22 d. Europos Parlamento ir Tarybos direktyvoje 98/34/EB, nustatančioje informacijos apie techninius standartus, reglamentus ir informacinės visuomenės paslaugų taisykles teikimo tvarką (3);
(10)
šiame reglamente turėtų būti apibrėžta vienoda vandens šildytuvų ir karšto vandens talpyklų gaminio etiketės forma ir turinys;
(11)
be to, šiame reglamente turėtų būti nustatyti vandens šildytuvų ir karšto vandens talpyklų gaminio vardinių parametrų lentelės ir techninių dokumentų reikalavimai;
(12)
šiame reglamente taip pat turėtų būti nustatyti informacijos, kurią privaloma nurodyti vandens šildytuvus ir karšto vandens talpyklas parduodant bet kokiu nuotolinės prekybos būdu, taip pat tokių gaminių reklamose ir techninėje reklaminėje medžiagoje, reikalavimai;
(13)
be vandens šildytuvų ir karšto vandens talpyklų etikečių ir vardinių parametrų lentelės, nustatytų šiame reglamente, komplekto etikete ir vardinių parametrų lentele, grindžiama iš tiekėjų gautomis gaminių vardinių parametrų lentelėmis, turėtų būti užtikrinta, kad galutinis naudotojas galėtų lengvai gauti informaciją apie vandens šildytuvų, suderintų su saulės energijos įrenginiais, energijos vartojimo efektyvumą. Toks komplektas galėtų pasiekti aukščiausią energijos vartojimo efektyvumo klasę A+++;
(14)
tikslinga numatyti šio reglamento nuostatų peržiūrą atsižvelgiant į technologijų pažangą,
PRIĖMĖ ŠĮ REGLAMENTĄ:
1 straipsnis
Dalykas ir taikymo sritis
1. Šiuo reglamentu nustatomi vandens šildytuvų, kurių vardinis šilumos atidavimas ≤ 70 kW, karšto vandens talpyklų, kurių talpa ≤ 500 litrų, taip pat vandens šildytuvo (≤ 70 kW) ir saulės energijos įrenginio komplektų energijos vartojimo efektyvumo ženklinimo ir papildomos informacijos apie gaminį teikimo reikalavimai.
2. Šis reglamentas netaikomas:
a)
vandens šildytuvams, kurie specialiai suprojektuoti naudoti daugiausia iš biomasės gautą dujinį arba skystąjį kurą;
b)
vandens šildytuvams, naudojantiems kietąjį kurą;
c)
vandens šildytuvams, kuriems taikoma Europos Parlamento ir Tarybos direktyva 2010/75/ES (4);
d)
kombinuotiesiems šildytuvams, kaip apibrėžta Komisijos deleguotojo reglamento (ES) Nr. 811/2013 (5) 2 straipsnyje;
e)
vandens šildytuvams, kurie neatitinka bent apkrovos profilio, kurio atskaitinė energija yra mažiausia, kaip nurodyta VII priedo 3 lentelėje;
f)
vandens šildytuvams, kurie skirti tik karštiems gėrimams ir (arba) maistui ruošti.
2 straipsnis
Apibrėžtys
Be nustatytųjų Direktyvos 2010/30/EB 2 straipsnyje, šiame reglamente pateikiamos šių terminų apibrėžtys:
1) vandens šildytuvas- įrenginys,
2) šilumos generatorius- vandens šildytuvo dalis, gaminanti šilumą vienu iš šių būdų arba keliais šiais būdais:
3) vardinis šilumos atidavimas- deklaruotas vandens šildytuvo šilumos atidavimas (kWh), kai vanduo šildomas standartinėmis veikimo sąlygomis;
4) talpa (V)- karšto vandens talpyklos vardinė talpa (litrais);
5) standartinės veikimo sąlygos- vandens šildytuvų veikimo sąlygos, kuriomis nustatomas vardinis šilumos atidavimas, energijos vandeniui šildyti vartojimo efektyvumas ir garso galios lygis; pagal standartines veikimo sąlygas nustatomas karšto vandens talpyklų savaiminis nuostolis;
6) biomasė- biologiškai skaidi biologinės kilmės produktų, atliekų ir liekanų, gaunamų žemės ūkyje (įskaitant augalinės ir gyvulinės kilmės medžiagas), miškų ūkyje ir susijusiose pramonės šakose, įskaitant žuvininkystę ir akvakultūrą, dalis, taip pat biologiškai skaidi pramoninių ir buitinių atliekų dalis;
7) biomasės kuras- iš biomasės pagamintas dujinis arba skystasis kuras;
8) iškastinis kuras- dujinis arba skystasis iškastinis kuras;
9) karšto vandens talpykla- rezervuaras (su visais priedais), kuriame laikomas vandeniui ir (arba) patalpai šildyti naudojamas karštas vanduo ir kuriame neįrengta jokio šilumos generatoriaus, tačiau gali būti vienas arba daugiau pagalbinių panardinamųjų kaitintuvų;
10) pagalbinis panardinamasis kaitintuvas- kaitinimo elementų elektrinės varžos Džaulio šilumą duodantis kaitintuvas, kuris yra karšto vandens talpyklos dalis ir gamina šilumą tik tada, kai išorinis šilumos šaltinis sutrikdomas (įskaitant techninės priežiūros laikotarpiais) arba neveikia; toks kaitintuvas gali būti saulės energijos karšto vandens talpyklos dalis, tiekianti šilumą, kai saulės energijos šaltinio nepakanka būtinam patogumui pagal nustatytą lygį užtikrinti;
11) saulės energijos įrenginys- saulės energijos sistema, saulės energijos kolektorius, saulės energijos karšto vandens talpykla arba kolektoriaus kontūro siurblys, rinkai tiekiami atskirai;
12) saulės energijos sistema- įrenginys, turintis vieną arba daugiau saulės energijos kolektorių bei saulės energijos vandens talpyklų ir galintis turėti siurblių kolektoriaus kontūre bei kitų dalių, rinkai tiekiamas kaip vienas blokas ir neturi jokio šilumos generatoriaus, tačiau gali turėti vieną arba daugiau pagalbinių panardinamųjų kaitintuvų;
13) vandens šildytuvo ir saulės energijos įrenginio komplektas- galutiniam naudotojui siūlomas komplektas, kurį sudaro vienas arba daugiau vandens šildytuvų bei vienas arba daugiau saulės energijos įrenginių;
14) energijos vandeniui šildyti vartojimo efektyvumas (ηwh )- vandens šildytuvo arba vandens šildytuvo ir saulės energijos įrenginio komplekto tiekiamos naudingosios energijos ir jos gamybai būtinos energijos santykis (%);
15) garso galios lygis (LWA )- A svertinis garso galios lygis patalpoje ir (arba) lauke (dB);
16) savaiminis nuotolis (S)- esant tam tikrai vandens ir aplinkos temperatūrai prarasta karšto vandens talpyklos šiluminė galia (W);
17) vandens šildytuvas su šilumos siurbliu- vandens šildytuvas, kuriuo šiluma gaminama naudojant aplinkos šilumą iš oro šaltinio, vandens šaltinio arba grunto šaltinio ir (arba) šilumingųjų atliekų.
Papildomos II-IX prieduose vartojamų terminų apibrėžtys pateiktos I priede.
3 straipsnis
Tiekėjų pareigos ir tvarkaraštis
1. Nuo 2015 m. rugsėjo 26 d. tiekėjai, vandens šildytuvus, įskaitant šildytuvus, įtrauktus į vandens šildytuvo ir saulės energijos įrenginio komplektą, tiekiantys rinkai ir (arba) perduodantys juos naudoti, užtikrina, kad:
a)
su kiekvienu vandens šildytuvu, atitinkančiu II priedo 1 punkte nustatytas energijos vandeniui šildyti vartojimo efektyvumo klases, būtų pateikiama III priedo 1.1 punkte nustatytą formatą ir informacijos turinį atitinkanti spausdinta etiketė; pagal šią nuostatą: spausdinta vandens šildytuvų su šilumos siurbliais etiketė pateikiama bent šilumos generatorius pakuotėje; jei vandens šildytuvus numatyta naudoti vandens šildytuvo ir saulės energijos įrenginio komplektuose, dar viena III priedo 3 punkte nustatytą formą ir informacijos turinį atitinkanti spausdinta etiketė pateikiama su kiekvienu vandens šildytuvu;
b)
IV priedo 1 punkte nustatyta gaminio vardinių parametrų lentelė būtų pateikiama su kiekvienu vandens šildytuvu; pagal šią nuostatą: vandens šildytuvų su šilumos siurbliais atveju pateikiama bent šilumos generatoriaus vardinių parametrų lentelė; jei vandens šildytuvus numatyta naudoti vandens šildytuvo ir saulės energijos įrenginio komplektuose, pateikiama dar viena IV priedo 4 punkte nustatyta gaminio vardinių parametrų lentelė;
c)
valstybės narės valdžios institucijų arba Komisijos prašymu būtų pateikiami V priedo 1 punkte nustatyti techniniai dokumentai;
d)
visoje tam tikro vandens šildytuvo modelio reklamoje, kurioje yra informacijos apie energiją arba kainas, būtų daroma nuoroda į to modelio energijos vandeniui šildyti vartojimo efektyvumo klasę vidutinio klimato sąlygomis;
e)
visoje tam tikro vandens šildytuvo modelio techninėje reklaminėje medžiagoje, kurioje aprašomi jo konkretūs techniniai parametrai, būtų daroma nuoroda į to modelio energijos vandeniui šildyti vartojimo efektyvumo klasę vidutinio klimato sąlygomis.
Nuo 2017 m. rugsėjo 26 d. su kiekvienu vandens šildytuvu, atitinkančiu II priedo 1 punkte nustatytas energijos vandeniui šildyti vartojimo efektyvumo klases, pateikiama III priedo 1.2 punkte nustatytą formą ir informacijos turinį atitinkanti spausdinta etiketė; pagal šią nuostatą spausdinta vandens šildytuvų su šilumos siurbliais etiketė pateikiama bent šilumos generatoriaus pakuotėje.
2. Nuo 2015 m. rugsėjo 26 d. tiekėjai, karšto vandens talpyklas tiekiantys rinkai ir (arba) perduodantys jas naudoti, užtikrina, kad:
a)
su kiekviena karšto vandens talpykla, atitinkančia II priedo 2 punkte nustatytas energijos vandeniui šildyti vartojimo efektyvumo klases, būtų pateikiama III priedo 2.1 punkte nustatytą formą ir informacijos turinį atitinkanti spausdinta etiketė;
b)
būtų pateikiama IV priedo 2 punkte nustatyta gaminio vardinių parametrų lentelė;
c)
valstybės narės valdžios institucijų arba Komisijos prašymu būtų pateikiami V priedo 2 punkte nustatyti techniniai dokumentai;
d)
visoje tam tikro karšto vandens talpyklos modelio reklamoje, kurioje pateikiama informacijos apie energiją arba kainas, būtų daroma nuoroda į to modelio energijos vandeniui šildyti vartojimo efektyvumo klasę;
e)
visoje tam tikro karšto vandens talpyklos modelio techninėje reklaminėje medžiagoje, kurioje aprašomi jo konkretūs techniniai parametrai, būtų daroma nuoroda į to modelio energijos vandeniui šildyti vartojimo efektyvumo klasę.
Nuo 2017 m. rugsėjo 26 d. su kiekviena karšto vandens talpykla, atitinkančia II priedo 2 punkte nustatytas energijos vandeniui šildyti vartojimo efektyvumo klases, pateikiama III priedo 2.2 punkte nustatytą formą ir informacijos turinį atitinkanti spausdinta etiketė.
3. Nuo 2015 m. rugsėjo 26 d. tiekėjai, saulės energijos įrenginius tiekiantys rinkai ir (arba) perduodantys juos naudoti, užtikrina, kad:
a)
būtų pateikiama IV priedo 3 punkte nustatyta gaminio vardinių parametrų lentelė;
b)
valstybės narės valdžios institucijų arba Komisijos prašymu būtų pateikiami V priedo 3 punkte nustatyti techniniai dokumentai.
4. Nuo 2015 m. rugsėjo 26 d. tiekėjai, vandens šildytuvo ir saulės energijos įrenginio komplektus tiekiantys rinkai ir (arba) perduodantys juos naudoti, užtikrina, kad:
a)
su kiekvienu vandens šildytuvo ir saulės energijos įrenginio komplektu, atitinkančiu II priedo 1 punkte nustatytas sezoninio energijos vandeniui šildyti vartojimo efektyvumo klases, būtų pateikiama III priedo 3 punkte nustatytą formatą ir informacijos turinį atitinkanti spausdinta etiketė;
b)
IV priedo 4 punkte nustatyta gaminio vardinių parametrų lentelė būtų pateikiama su kiekvienu vandens šildytuvo ir saulės energijos įrenginio komplektu;
c)
valstybės narės valdžios institucijų arba Komisijos prašymu būtų pateikiami V priedo 4 punkte nustatyti techniniai dokumentai;
d)
visoje tam tikro vandens šildytuvo ir saulės energijos įrenginio komplekto modelio reklamoje, kurioje yra informacijos apie energiją arba kainas, būtų daroma nuoroda į to modelio sezoninio energijos vandeniui šildyti vartojimo efektyvumo klasę vidutinio klimato sąlygomis;
e)
visoje konkretaus vandens šildytuvo ir saulės energijos įrenginio komplekto modelio techninėje reklaminėje medžiagoje, kurioje aprašomi jo konkretūs techniniai parametrai, būtų nuoroda į to modelio sezoninio energijos vandeniui šildyti vartojimo efektyvumo klasę vidutinio klimato sąlygomis.
4 straipsnis
Prekiautojų pareigos
1. Prekiautojai vandens šildytuvais užtikrina, kad:
a)
kiekvieno pardavimo vietoje esančio vandens šildytuvo priekinis išorinis paviršius būtų pažymėtas pagal 3 straipsnio 1 punktą tiekėjų pateikta aiškiai matoma etikete, nustatyta III priedo 1 punkte;
b)
prekiaujant vandens šildytuvais, kuriuos siūloma pirkti, išsinuomoti ar įsigyti išperkamąja nuoma ir kurių galutinis naudotojas negali apžiūrėti, būtų pateikiama pagal VI priedo 1 punktą tiekėjo pateikta informacija;
c)
visoje tam tikro vandens šildytuvo modelio reklamoje, kurioje yra informacijos apie energiją arba kainas, būtų daroma nuoroda į to modelio energijos vandeniui šildyti vartojimo efektyvumo klasę vidutinio klimato sąlygomis;
d)
visoje tam tikro vandens šildytuvo modelio techninėje reklaminėje medžiagoje, kurioje aprašomi jo konkretūs techniniai parametrai, būtų daroma nuoroda į to modelio energijos vandeniui šildyti vartojimo efektyvumo klasę vidutinio klimato sąlygomis.
2. Prekiautojai karšto vandens talpyklomis užtikrina, kad:
a)
kiekvienos pardavimo vietoje esančios karšto vandens talpyklos priekinis išorinis paviršius būtų pažymėtas pagal 3 straipsnio 2 punktą tiekėjų pateikta aiškiai matoma etikete, nustatyta III priedo 2 punkte;
b)
prekiaujant karšto vandens talpyklomis, kurias siūloma pirkti, išsinuomoti ar įsigyti išperkamąja nuoma ir kurių galutinis naudotojas negali apžiūrėti, būtų pateikiama pagal VI priedo 2 punktą tiekėjo pateikta informacija;
c)
visoje tam tikros karšto vandens talpyklos modelio reklamoje, kurioje pateikiama informacijos apie energiją arba kainas, būtų daroma nuoroda į to modelio energijos vandeniui šildyti vartojimo efektyvumo klasę;
d)
visoje tam tikros karšto vandens talpyklos modelio techninėje reklaminėje medžiagoje, kurioje aprašomi jos konkretūs techniniai parametrai, būtų daroma nuoroda į to modelio energijos vandeniui šildyti vartojimo efektyvumo klasę.
3. Prekiautojai vandens šildytuvo ir saulės energijos įrenginio komplektais užtikrina, remdamiesi tiekėjų pagal 3 straipsnio 1 dalį, 3 straipsnio 3 dalį, 3 straipsnio 4 dalį pateiktomis etiketėmis ir gaminių vardinių parametrų lentelėmis, kad:
a)
visuose konkretaus komplekto pasiūlymuose būtų nurodytas to komplekto energijos vandeniui šildyti vartojimo efektyvumas ir energijos vandeniui šildyti vartojimo efektyvumo klasė atitinkamai vidutinio, šaltesnio arba šiltesnio klimato sąlygomis; tam komplektas paženklinamas III priedo 3 punkte nustatyta etikete ir pateikiama IV priedo 4 punkte nustatyta vardinių parametrų lentelė, tinkamai užpildyta pagal to komplekto charakteristikas;
b)
prekiaujant vandens šildytuvo ir saulės energijos įrenginio komplektais, kuriuos siūloma pirkti, išsinuomoti ar įsigyti išperkamąja nuoma ir kurių galutinis naudotojas negali apžiūrėti, būtų pateikiama pagal VI priedo 3 punktą tiekėjo pateikta informacija;
c)
visoje tam tikro vandens šildytuvo ir saulės energijos įrenginio komplekto modelio reklamoje, kurioje yra informacijos apie energiją arba kainas, būtų daroma nuoroda į to modelio sezoninio energijos vandeniui šildyti vartojimo efektyvumo klasę vidutinio klimato sąlygomis;
d)
visoje konkretaus vandens šildytuvo ir saulės energijos įrenginio komplekto modelio techninėje reklaminėje medžiagoje, kurioje aprašomi jo konkretūs techniniai parametrai, būtų nuoroda į to modelio sezoninio energijos vandeniui šildyti vartojimo efektyvumo klasę vidutinio klimato sąlygomis.
5 straipsnis
Matavimo ir skaičiavimo metodai
Pagal 3 ir 4 straipsnius pateiktina informacija nustatoma patikimais, tiksliais ir pakartojamais matavimo ir skaičiavimo metodais, kuriuose atsižvelgiama į pripažintus pažangiausius skaičiavimo ir matavimo metodus, kaip nurodyta VII ir VIII prieduose.
6 straipsnis
Rinkos priežiūros tikslais taikoma patikros procedūra
Valstybės narės atitiktį deklaruotai vandens šildytuvų energijos vandeniui šildyti vartojimo efektyvumo klasei, energijos vandeniui šildyti vartojimo efektyvumui, metiniam energijos suvartojimui ir garso galios lygiui, taip pat deklaruotai karšto vandens talpyklų energijos vandeniui šildyti vartojimo efektyvumo klasei ir savaiminiam nuostoliui įvertina taikydamos IX priede nustatytą procedūrą.
7 straipsnis
Peržiūra
Komisija peržiūri šį reglamentą atsižvelgdama į technologijų pažangą ne vėliau kaip po penkerių metų nuo jo įsigaliojimo. Peržiūrint reglamentą visų pirma įvertinami reikšmingi įvairių tipų įrenginių rinkos dalies pokyčiai ir komplekto vardinių parametrų lentelės ir etiketės, nustatytų III priedo 3 punkte ir IV priedo 4 punkte, tinkamumas.
8 straipsnis
Įsigaliojimas ir taikymas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2013 m. vasario 18 d.

Labels: 7
3
14
1